Document ID: 31991D0393

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουλίου 1991 που τροποποιεί την απόφαση 91/146/ΕΟΚ σχετικά με τα μέτρα προστασίας κατά της χολέρας στο Περού ( 91/393/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα ( 1 ), και ιδίως το άρθρο 19,
Εκτιμώντας :
ότι, η απόφαση 91/146/ΕΟΚ της Επιτροπής της 19ης Μαρτίου 1991 για μέτρα προστασίας κατά της χολέρας του Περού ( 2 ) επιτρέπει την εισαγωγή στην επικράτεια της Κοινότητας ορισμένων παρτίδων προϊόντων αλιείας που έχουν τις απαραίτητες εγγυήσεις εκ μέρους των επίσημων αρχών του Περού -
ότι, στη συγκεκριμένη περίπτωση της πέστροφας που παράγεται και εξάγεται από την επιχείρηση "Piscifactorias de Los Andes SA" που βρίσκεται στην επαρχία Concepcion την οποία η επίσημες αρχές του Περού δήλωσαν απαλλαγμένη από την χολέρα, πληρούνται αυτές οι απαραίτητες εγγυήσεις -
ότι πρέπει, εντούτοις, να προβλεφθεί ότι κάθε παρτίδα που εξάγεται προς την Κοινότητα πρέπει να συνοδεύεται από βεβαίωση των επίσημαων αρχών ότι η επαρχία αυτή είναι απαλληγμένη από τη χολέρα -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
Το άρθρο 2 της απόφασης 90/146/ΕΟΚ αντικαθίσταται από το ακόλουθο άρθρο :
"Άρθρο 2
Η απαγόρευση που προβλέπει το άρθρο 1 δεν εφαρμόζεται :
1 . στις παρ'τιδες προϊόντων της θάλασσας, με εξαίρεση τα δίθυρα μαλάκια και τα προϊόντα αλιείας μικρής κλίμακας που κατάγονται από το Περού και συνοδεύονται από επίσημο πιστοποιητικό που εκδίδεται από το Cerper ( δημόσια επιχείρηση πιστοποίησης των προϊόντων της αλιείας του Περού ) που περιλαμβάνουν τις ακόλουθες ενδείξεις :
- αριθμό πρωτοκόλλου και ημερομηνία,
- περιγραφή της αποστολής και φύση της επεξεργασίας,
- αριθμός καταχωρήσεως και εγκρίσεως της βιομηχανίας,
- βεβαίωση ότι η βιομηχανία βρίσκεται υπό καθεστώς ενισχυμένου ελέγχου από τους υπαλλήλους του Cerper,
- βεβαίωση ότι οι μέθοδοι παρασκευής είναι σύμφωνοι με την εγκύκλιο 70-021/91 της 21ης Φεβρουαρίου 1991 του Cerper,
- υπογραφή εντεταλμένου εκπροσώπου του Cerper .
2 . στις παρτίδες πέστροφας arc-en-ciel ( salmo gairdneri ) που παράγονται από την επιχείρηση "Piscifactorias de Los Andes SA" και συνοδεύονται, εκτός από το επίσημο πιστοποιητικό που αναφέρεται στο σημείο 1, από βεβαίωση του υπουργείου υγείας του Περού που πιστοποιεί ότι έως την ημερομηνία αποστολής δεν σημειώθηκε κανένα κρούσμα χολέρας στην επαρχία Concepcion ."
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 30 Ιουλίου 1991 .

Labels: 3
0
18
6